Na podlagi 64. člena Statuta UL (Ur. l. RS, št. 4/2017) je UO UL na 25. seji dne 20. 2. 2017 sprejel Pravilnik o prispevkih in vrednotenju stroškov na Univerzi v Ljubljani in na 1. seji dne 20. 7. 2017 spremembo tega Pravilnika.

V nadaljevanju je neuradno prečiščeno besedilo – čistopis:

# PRAVILNIK O PRISPEVKIH IN VREDNOTENJU STROŠKOV NA UNIVERZI V LJUBLJANI

 **I. Splošne določbe**

1. člen

S tem Pravilnikom se določata višina in način vrednotenja vpisnih stroškov, prispevkov za študij po študijskih programih z javno veljavnostjo, prispevkov za druge storitve, šolnine, določa tudi postopke sprejemanja cenika UL ter notranje kontrole izvajanja tega pravilnika.

Ta pravilnik ne velja za zaračunavanje storitev in prodajo blaga, ki jih opravljajo članice UL na podlagi 26. člena statuta UL.

1. člen

Posamezni pojmi, uporabljeni v tem pravilniku, imajo naslednji pomen:

* Študent je oseba, ki je vpisana na UL. Status študenta se izkazuje z veljavno študentsko izkaznico.
* Oseba brez statusa študenta je oseba, ki v danem študijskem letu ni vpisana v letnik programa (ali v dodatno leto), iz katerega opravlja izpite, vaje, seminarje ali zaključno delo po programu.
1. člen

Cenik UL je enoten dokument, ki velja za vse članice in vključuje naslednje stroške:

* vpisnino za vpis v letnik ali dodatno leto študijskega programa za pridobitev izobrazbe
* prispevke za študij po študijskih programih z javno veljavnostjo, ki so opredeljeni v tarifnem delu
* prispevke za druge storitve v skladu s tem pravilnikom in
* šolnine.

V tarifnem delu so prispevki izraženi v točkah. Vrednost točke določi vsako leto Upravni odbor UL, v skladu s predvideno rastjo cen življenjskih potrebščin objavljeno v proračunskem priročniku za leto, za katero se določa vrednost točke. Točke odražajo povprečne stroške dela in blaga za izvedbo posamezne storitve, ki se jo zaračunava.

Del cenika so tudi posebni prispevki, ki jih lahko določijo članice UL za uporabo knjižničnega gradiva in storitev na posameznih članicah UL. Navedeni so v seznamu drugih storitev, ki jih lahko zaračunavajo knjižnice članic UL.

Cenik UL sprejme Upravni odbor UL na podlagi določb tega pravilnika.

# II. Vpisnina

1. člen

Vpisnina vključuje stroške za:

* študentsko izkaznico z nalepko za vpisno leto,
* potrdila o vpisu (6),
* prispevek za informacijski sistem UL in njenih članic, ki ga uporabljajo študenti in
* prispevek za letno članarino za knjižnice članic UL, CTK in NUK.

Stroške študentske izkaznice plačajo študentje, ki se prvič vpisujejo v program oziroma izkaznice nimajo.

Študentje, ki študirajo po več ločenih programih UL, plačajo prispevek za letno članarino za knjižnice le enkrat.

Članice lahko na zahtevo študenta izdajo izpis iz evidence po 12. členu tega pravilnika.

1. člen

Del vpisnine, ki se nanaša na stroške študentske izkaznice in nalepke, je določena v višini stroškov njihove izdelave.

Prispevek za informacijski sistem UL in njenih članic določi UO UL na podlagi sprejetega programa dela in finančnega načrta UL.

Prispevek za članarine knjižnic študentu omogoča uporabo knjižničnega gradiva in storitev v vseh knjižnicah članic UL, NUK-u in CTK-ju. Višino vsakoletnega prispevka predlaga UO UL Komisija za razvoj knjižničnega sistema najkasneje do 30. novembra tekočega leta.

#  III. Prispevki za študij po študijskih programih z javno velja vnostjo

1. člen

Prispevki za študij po študijskih programih z javno veljavnostjo so:

* + prispevek za kritje stroškov, povezanih z izvedbo izpitov, izdajo potrdil, sklepov, ki so opredeljeni v tarifnem delu tega pravilnika,
	+ prispevek za kritje stroškov, povezanih z izvajanjem študijskega programa na terenu in z organizacijo strokovnih ekskurzij,
	+ drugi prispevki za študij, ki jih določijo članice.
1. člen

Za obračun plačila opravljanja izpitov na podlagi Statuta se upošteva tarifni del tega pravilnika.

Stroškov iz prvega odstavka tega člena ne plačujejo študenti, ki ponavljajo letnik in se jim šteje, da izpit opravljajo prvič, ne glede na to, da so ga trikrat neuspešno opravljali ob prvem vpisu v letnik.

Pri programih, kjer je pogoj za vpis preizkus posebnih nadarjenosti ali psihofizičnih sposobnosti, članica zaračunava stroške tega preizkusa.

Prispevki za kritje stroškov izdaje potrdil, sklepov, opravljanj izpitov na podlagi Statuta UL ter stroški vodenja posebnih postopkov in izdaje listin na podlagi teh postopkov, so natančneje opredeljeni v tarifnem delu tega pravilnika.

Oseba brez statusa študenta, ki dokončuje študij po prekinitvi, plača stroške, ki so enaki seštevku zneskov storitev za vse neopravljene obveznosti. Pri tem se upošteva ustrezne postavke tarifnega dela cenika in delež že opravljenih obveznosti posamezne učne enote v času, ko je imel status študenta.

Študent, ki mu je omogočeno nadaljevanje študija po prekinitvi, plača stroške za opravljanje manjkajočih obveznosti iz prejšnjih letnikov. Pri tem se upošteva ustrezne postavke tarifnega dela cenika in delež že opravljenih obveznosti posamezne učne enote v času, ko je imel status študenta.

Četrto in peto opravljanje izpita ter tretje na študiju tretje stopnje se zaračuna v skladu s cenikom vsem, ne glede na status.

1. člen

Stroške povezane z izvajanjem študijskega programa na terenu in z organizacijo strokovnih ekskurzij (prevoz, namestitev ipd.), članice zaračunajo po dejanskih stroških na udeleženca. Ti stroški ne smejo vključevati stroškov dela in povračil stroškov visokošolskih učiteljev in sodelavcev (dnevnice, prevoz, namestitev).

V primeru, da stroške iz prvega odstavka tega člena krijejo študentje, so članice dolžne pred organizacijo programa ali ekskurzij na terenu pripraviti kalkulacijo stroškov, pri čemer morajo upoštevati postopke, predpisane z Zakonom o javnih naročilih.

1. člen

Članica lahko ob vpisu zaračuna prispevek za dejavnost študentskega sveta članice v skladu s Pravilnikom o finančnem poslovanju ŠS UL. Ta prispevek se uporablja izključno za izvedbo dejavnosti študentskega sveta članice.

Članica lahko zaračuna stroške slavnostne podelitve diplom po dejanskih stroških na udeleženca.

Upravni odbor članice lahko potrdi tudi druge stroške, pod pogojem, da se s tem strinja Študentski svet članice.

1. člen

Stroški postopka priznavanja tujega izobraževanja za namen nadaljevanja študija se prosilcem ne zaračunavajo.

1. člen

Stroški postopka za izvolitev v naziv se zaračunavajo skladno s Pravilnikom o šolninah in drugih prispevkih v visokem šolstvu.

Stroški za storitve iz prejšnjega odstavka so določeni v tarifnem delu cenika.

Stroški se kandidatu povrnejo, če članica tega kandidata po pridobljeni habilitaciji zaposli.

# IV. Prispevki za kritje stroškov izdaje novih dokumentov

1. člen

Cena za študentsko izkaznico se določi na podlagi dejanskih stroškov izdelave.

Upravna taksa se zaračunava za dokumente in v višini, kot jih določa Zakon o upravnih taksah.

V primeru izdaje dvojnika diplome v obliki, predvideni za izdajo izvirnika, se dvojnik zaračuna v skladu z zaporedno številko 7.2. (Izdaja dvojnika diplome) Cenika vpisnine in prispevkov za študij po študijskih programih z javno veljavnostjo s tarifnim delom.

#  V. Šolnine

1. člen

UL zaračunava šolnino za:

- študij po programih 1. in 2. stopnje:

- redni študij za tujce iz tretjih držav, s katerimi RS nima sklenjenih sporazumov, razen za tuje državljane, ki imajo stalno bivališče v RS in so sami ali vsaj eden od staršev ali skrbnikov rezidenti RS za davčne namene ter za tuje državljane s priznano mednarodno zaščito ali so prosilci za mednarodno zaščito v skladu z Zakonom o mednarodni zaščiti;

- izredni študij;

- za državljane RS in državljane članic Evropske unije, če imajo že doseženo izobrazbo, ki ustreza najmanj ravni izobrazbe, pridobljene po študijskem programu, v katerega so vpisani, oziroma še nimajo dosežene izobrazbe, ki ustreza najmanj ravni izobrazbe pridobljene po študijskem programu, v katerega so vpisani, in jim je prenehal status študenta v skladu s 70. členom ZViS na prejšnjem študijskem programu;

- študij po programih 3. stopnje;

- ostalo:

* redni študij v vseh študijskih programih za del izvajanja, ki presega z nacionalnim programom visokega šolstva določene standarde (nadstandard);
* študijske programe za izpopolnjevanje in vseživljenjsko učenje.
1. člen

Kriterije oziroma merila za nadstandardno izvajanje programa opredeli in predlaga vsaka članica za svoje programe. Študentski svet članice mora podati mnenje h kriterijem oziroma merilom za nadstandardno izvajanje programa.

Kriterije oz. merila za nadstandardno izvajanje programa sprejme Upravni odbor UL ob sprejemu cenika za naslednje študijsko leto.

Pri določanju šolnine mora članica upoštevati dejanske stroške, ki jih povzroči izvajanje nadstandarda iz prejšnjega odstavka.

1. člen

Tujci in Slovenci brez slovenskega državljanstva, ki se izobražujejo na UL, plačujejo šolnino v skladu z določili Pravilnika o šolninah in bivanju v javnih študentskih domovih za Slovence brez slovenskega državljanstva in tujce v Republiki Sloveniji.

Tujci, ki so pričeli študij na katerikoli stopnji pred uveljavitvijo Pravilnika iz 1. odstavka tega člena in redno opravljajo študijske obveznosti, dokončajo začeto stopnjo študija glede plačevanja šolnin pod pogoji, pod katerimi so pričeli to stopnjo.

Tujcem, ki v času študija pridobijo pravico do brezplačnega študija, uveljavijo to pravico od vpisa v naslednje študijsko leto.

1. člen

Študentu, ki ponavlja letnik in je dolžan plačati šolnino skladno s 13. in 15. členom, se zaračuna plačilo stroškov za vse neopravljene obveznosti v skladu s tarifnim delom cenika »Izvedba predmeta z izpitom«. Pri izračunu stroškov opravljanja manjkajočih obveznosti študija, članica UL upošteva vrednost kreditnih točk posameznega predmeta in višino šolnine (13. člen) za letnik študijskega programa. Strošek opravljanja posameznega predmeta na članici UL se izračuna tako, da se določi vrednost kreditne točke glede na višino šolnine posameznega letnika (ena kreditna točka se ovrednoti kot ena šestdesetina šolnine), ki se pomnoži s številom kreditnih točk predmeta.

Umetniške akademije pri izračunu stroškov izvedbe predmeta z enim študentom upoštevajo vrednost stroška ure dela.

Ne glede na določbo prvega odstavka tega člena, šolnina za ponavljanje letnika ne sme biti višja od šolnine za vpis v posamezni letnik študijskega programa po veljavnem ceniku.

# Določitev šolnine

1. člen

Elementi za izračun stroškov izvedbe študijskih programov iz 13. člena tega pravilnika so:

* 1. neposredni stroški dela:
		+ plače izvajalcev,
		+ druga izplačila osebnih prejemkov,
		+ avtorske pogodbe,
		+ pogodbeno delo,
		+ prispevki in druge dajatve na bruto izplačila.
	2. neposredni stroški materiala:
		+ stroški posebnega materiala (laboratorijski material,…),
		+ stroški tiskanja,
		+ skripta, literatura,
		+ terenske vaje,
		+ stroški izdelave diplomske listine.
	3. posredni stroški:
		+ električna energija, voda, ogrevanje, komunalne storitve,
		+ čiščenje, varovanje, najemnine,
		+ stroški upravno-administrativnih in strokovno-tehničnih služb,
		+ stroški opravljanja raziskovalnega dela visokošolskih učiteljev,
		+ amortizacija opreme in objektov, potrebnih za izvedbo študijskega programa in
		+ drugi posredni stroški.

Strošek priprave in zagovora diplomskega, magistrskega in doktorskega dela je vključen v šolnino.

V primeru izračuna stroškov doktorskih študijskih programov, se lahko upoštevajo stroški dela koordinatorjev programov in priprave programov.

Pri izračunu stroškov se ne upoštevajo elementi oziroma stroški, za katere se sredstva zagotavljajo iz javnih oziroma drugih namenskih virov.

Članica UL mora imeti izračun stroškov oz. lastne cene za vsak študijski program.

1. člen

Članice pri določitvi šolnine upoštevajo naslednja izhodišča:

* neposredne stroške dela,
	+ - * plača ali del plače, prispevkov in drugih prejemkov, ki izhajajo iz delovnega razmerja, če je delavec zaposlen za izvajanje programov, za katere se plačuje šolnina,
* znesek avtorskega honorarja oziroma podjemne pogodbe, pri čemer se za doktorski študij upošteva najvišja zgornja meja 150,00 EUR bruto na uro opravljenega dela in za programe na prvi oziroma drugi stopnji največ 80,00 EUR bruto, s pripadajočimi dajatvami,
* neposredne stroške materiala v višini stroškov, ki jih lahko članica dokazuje z izvirnimi knjigovodskimi listinami,
* posredne stroške v višini, kot jih članica določi na podlagi obračuna s pomočjo sodil za razporejanje posrednih stroškov, vendar minimalno 20% od vrednosti neposrednih stroškov.

Pri določitvi šolnin za posameznega študenta članica upošteva število razpisanih vpisnih mest za posamezni študijski program.

Članica lahko pri določitvi šolnine upošteva manjše število, kot je razpisanih vpisnih mest v posamezni študijski program, vendar ne manj kot 25 % od razpisanih mest.

1. člen

Stroški zagovora doktorske disertacije se ne zaračunajo študentu, če je doktorsko delo oddal do konca veljavnosti teme doktorske disertacije.

# Prispevki za knjižnične storitve

1. člen

Komisija za razvoj knjižničnega sistema določi elemente za izračun stroškov storitev knjižnic članic in jih predlaga v sprejem Upravnemu odboru UL (zamudnine, obvestila o poteku roka izposoje, odškodnina za izgubljeni izvod, medknjižnična izposoja ipd.). Predlog posreduje skupaj z obrazložitvijo, prikazano kalkulacijo ali primerjavo s cenami za enake ali podobne storitve drugih knjižnic.

# Način in pogoji plačil a šolnin in prispevkov

1. člen

Način plačila šolnin in prispevkov, pogoji plačila šolnin, oprostitve plačil šolnin, znižanje šolnin, opredelijo članice UL v svojih splošnih pogojih, ki morajo biti objavljeni na internetnih straneh. Pri tem upoštevajo:

1. Šolnina za študij po dodiplomskih in podiplomskih študijskih programih se plačuje za vsako študijsko leto posebej, oziroma za vsak letnik, ki ga študent vpiše, za študijske programe za izpopolnjevanje in vseživljenjsko učenje pa za čas, v katerem trajajo.
2. Pri opredelitvi pogojev za znižanje šolnin in oprostitev plačila šolnin ali drugih obveznosti upoštevajo praviloma enake kriterije, ki jih Statut UL opredeljuje kot upravičene razloge za uveljavljanje pravic iz statusa študenta.
3. Članice zaračunajo šolnino za izredni študij za tisti del izvedbe študijskega programa, ki ga izvedejo ločeno za skupino izrednih študentov.

č) Članica zaračuna prispevek za diferencialne učne enote v sorazmerno nižjem deležu, če je ne izvede v celoti ločeno za kandidata ali skupino kandidatov.

Članica UL sklene pogodbo o izobraževanju s študentom, ki plača šolnino. V pogodbi opredeli tudi način plačila šolnine (obročno plačevanje) in znižanje oziroma oprostitev plačila šolnine, način izterjave, zaračunavanje zamudnih obresti, pogoje vračila šolnine v primeru nepreklicnega izpisa in možnost izstavitve računa tretji osebi na podlagi pogodbe o pristopu k dolgu.

1. člen

Študent je dolžan plačati del šolnine tudi takrat, kadar se pred zaključkom študijskega leta izpiše iz študijskega programa, in sicer:

- 10 % pogodbene šolnine, če se nepreklicno izpiše do 31.10. tekočega leta oziroma v 15. dneh po sklenitvi pogodbe,

- 50 % pogodbene šolnine za letnik v katerega je vpisan, če se nepreklicno izpiše do konca prvega semestra.

V primeru obročnega plačila šolnine mora članica UL v pogodbi o izobraževanju, navedeni v tem členu, časovno dinamiko plačil obrokov prilagoditi tako, da bo celotni znesek že plačanih obrokov zadoščal za kritje dela šolnine, do katerega je, v primeru nepreklicnega izpisa študenta, upravičena članica UL.

 22.a člen

Članica lahko zniža prispevek pod zaporedno št. 8 v tarifnem delu cenika »zaključno delo z zagovorom (samo za osebe brez statusa)«, glede na ocenjene dejanske stroške fakultete in obseg opravljenega dela kandidata v času, ko je imel status študenta, ob upoštevanju 128. člena Statuta UL.

# Postopek sprejemanja cenika

1. člen

Članice UL na podlagi izhodišč Upravnega odbora UL pripravijo predloge šolnin in drugih prispevkov za naslednje študijsko leto. Predloge šolnin in drugih prispevkov potrdi Upravni odbor članice.

Šolnine za interdisciplinarne študijske programe potrdi članica koordinatorica oziroma pristojni organi sodelujočih članic. Šolnine za skupne študijske programe so določene na podlagi dogovora o sodelovanju med partnerji.

Zneski šolnin in prispevkov, ki so navedeni v ceniku in niso določeni v tarifnem delu, so maksimalne vrednosti, ki jih članica skladno z 21. členom lahko zniža.

Upravni odbor UL najkasneje do 1. februarja tekočega leta potrdi celoten cenik iz 3. člena tega pravilnika za naslednje študijsko leto. Višino šolnine za študijske programe za izpopolnjevanje, ki so sofinancirani s strani drugih institucij, članice določijo najkasneje do začetka študijskega leta, za katerega velja potrjen cenik.

1. člen Potrjen cenik se objavi na spletnih straneh UL.

Članice UL so dolžne na svojih spletnih straneh zagotoviti povezavo do spletnih strani UL s cenikom.

1. člen

UL o višini šolnin in drugih prispevkih za študij obvesti ministrstvo, pristojno za visoko šolstvo, najkasneje 15 dni pred vpisom.

# Spremljanje izvajanja in kontrola

1. člen

UO UL imenuje komisijo za spremljanje izvajanja tega pravilnika. Komisija je sestavljena iz predstavnikov članic UL, predstavnika Študentskega sveta UL in predstavnikov Rektorata UL.

Naloge komisije so:

* obravnava gradiv pred sprejemanjem na UO UL,
* priprava predlogov sprememb in dopolnitev pravilnika,
* priprava obrazložitev izvajanja posameznih določb pravilnika in
* spremljanje pravilnosti izvajanja določb tega pravilnika.

V primeru kršitev določb tega pravilnika sprejme končno odločitev Upravni odbor UL.

1. člen

Strokovne službe Rektorata UL so dolžne preveriti istovetnost objavljenih cenikov na članicah UL s cenikom, ki ga je sprejel Upravni odbor UL. Strokovne službe Rektorata UL lahko od članic UL zahtevajo izračune, ki jih hranijo članice UL.

1. člen

Članica UL ne sme zaračunavati storitev izvajanja javne službe, za katere ta pravilnik ne predvideva plačila.

# Prehodne in končne določbe

1. člen

Do konstituiranja UO članic v skladu s Statutom UL (Ur. l. RS 4/2017) je za sprejem predloga šolnin in prispevkov pristojen Senat članice.

Študenti imajo pravico do vpisa in izobraževanja pod enakimi, z zakonom, statutom in študijskim programom določenimi pogoji. Pri tem se ob rednem napredovanju izobražujejo in dokončajo študij pod pogoji, ki so veljali ob vpisu, vključno s šolnino.

Pravilnik začne veljati prvi naslednji dan po sprejemu in objavi na spletnih straneh UL. Uporabljati se začne za študijsko leto 2017/2018.

Z dnem začetka njegove uporabe preneha veljati Pravilnik o prispevkih in vrednotenju stroškov na Univerzi v Ljubljani, sprejet na redni seji UO UL dne, 11. 2. 2016 s spremembami in dopolnitvami.

Sprememba Pravilnika o prispevkih in vrednotenju stroškov, sprejeta dne 20. 7. 2017, vsebuje naslednje končne določbe

 2. člen

(končna določba)

Ta sprememba začne veljati prvi naslednji dan po sprejemu. Uporabljati se začne za študijsko leto 2017/2018.

Priloge:

* Cenik vpisnine in prispevkov za študij po študijskih programih z javno veljavnostjo s tarifnim delom,
* Cenik šolnin in prispevkov za 1. in 2. stopnjo študija,
* Cenik šolnin za doktorske študijske programe 3. stopnje in
* Cenik knjižničnih storitev